SUID-AFRIKAANSE RADIOLIGA 
SARLNUUS SONDAG 22 JULIE 2007 


U luister na ZS6SRL die amptelike radiostasie van die Suid-Afrikaanse Radioliga, 
die nasionale vereniging vir amateurradio in Suid-Afrika, met `n nuusbulletin 
wat elke Sondag om 08:15 SAT in Afrikaans en om 08:30 SAT in Engels uitgesaai 
word. Om na oudio via die web, of dmv. Echolink deur ZS6FCOS te luister, 
besoek www.sarl.org.za, klik op ARMI en volg die koppelings soos aangedui. 


Hierdie, en vorige bulletins, kan ook van www.sarl.org.za afgelaai word en u kan 
ook daar inteken om toekomstige bulletins per e-pos te ontvang. 


Hierdie uitsending word gedoen deur George, ZS6ONE, vanuit Pretoria met her- 
leidings op 51,400 14,235, 10,135, 7,066 en 3,695 MHZ asook 438,825 en 1 297 
MHG in die Pretoriagebied. (Ander nuuslesers verander soos toepaslik). 


STIL SLEUTEL 


Dit is met leedwese dat ons die afsterwe van Ted Broome, ZS6KA, op die oud- 
erdom van 82. Ons betuig ons innige meegevoel met sy familie en vriende. 


(POUSE) 
In die nuus vandag; 


FREKWENSIEVERANDERING VIR AMATEUR RADIO MIRROR INTER- 
NATIONAL 


REGISTREER NOU VIR DIE KLAS B EKSAMEN 
PRESIDENTSNET EN INTEGNET VOLGENDE SONDAG 
KLTK NOG STEEDS DEUR VERSKAFFERS BEVORDER 


U luister na ZS6SRL. Bly ingeskakel vir meer besonderhede oor hierdie en en 
ander belangrike en interresante nuusitems. 


FREKWENSIEVERANDERING VIR AMATEUR RADIO MIRROR INTER- 
NATIONAL 


Vanaf Sondag 29 Julie sal die 17 695 kHz frekwensie vervang word met 17 590 
kHz. Hierdie verandering is om steuring vanaf n Arabiese stasie naby aan 17 
695 kHz te vermy. Ontvangsverlae vir 17 590 kHz is welkom en kan gestuur 
word aan armi@sarl.org.za. 


REGISTREER NOU VIR DIE KLAS B EKSAMEN 


Die volgende klas B eksamen word op 23 Augustus gehou. Die sluitingsdatum 
vir registrasie is mêre, 23 Julie. Geen laatinskrywings sal aanvaar word nie maar 
sal oorgedra word na die Oktobereksamen. 


Die eksamenregistrasiefooi beloop R300. Die koste vir studente en leerders onder 
25 jaar is slegs R200. Laai al die vorms van die SARL-webwerf af en faks dit na 
voltooiing aan 088 011 675 2793. 


PRESIDENTSNET EN INTEGNET VOLGENDE SONDAG 


Die Presidentsnet is volgende Sondag op die lug. Kom deel in Graham Hartlett 
ZS6GJH se aanbieding om 19:00 oor SARL-sake en verskeie aktiwiteite wat vir 
die volgende paar maande beplan word. Graham sal ook die SARL se planne 
om “ARDF - Amateur Radio Direction Finding? te bevorder. Dit is n aktiwiteit 
wat tans baie aftrek kry onder die jeug in Europa en die VSA. 


Die Presidentsnet word om 20:00 gevolg deur die Integnet met Dr. Pieter Kotze 
as gasspreker. Sy onderwerp is “Implications of Living on a Giant Magnet'. 


In hierdie aanbieding sal verskeie aspekte van die aarde se magnetise veld be- 
spreek word, die ontstaan daarvan, sowel as die invloed op gesofistikeerde teg- 
nologie, veral tydens magnetise storms. HF-radiokommunikasie sowel as GPS- 
gebaseerde tegnologie word besonder daardeur benadeel. Ommeswaaie van die 
geomagnetiese veld en die beskermende rol wat dit en die atmosfeer vervul sal 
uitgelig word. Deklinasie, die hoek tussen ware noord en magnetise noord, is n 
belangrike komponent van geomagnetisme wêreldwyd, maar in besonder suide- 
like Afrika. Die onreelmatige variasie daarvan oor tyd is van spesiale belang vir 
gebruikers van navigasiekaarte. 


Toeligtingsprente in PDF-formaat kan van die SARL-webwerf afgelaai word. 
Besoek by www.sarl.org.za en klik op ARMI. 


Klubs wat hul herhalers will koppel aan beide die Presidentsnet en die Integnet 
moet 'n e-pos aan armi@sarl.org.za stuur met besonderhede van die telefoon- 
nommer wat by die konferensie ingeskakel moet word. 


KLTK NOG STEEDS DEUR VERSKAFFERS BEVORDER 


Die afgelope week was KLTK weer die onderwerp van n konferensie in Sand- 
ton. IPOWA is n nuwe maatskappy wat baie aktief KLTK bevorder. Volgens 
hulle webwerf is IPOWA die eksklusiewe plaaslike verskaffer van die wêreld se 
leidende Breëband-Oor-Kraglyn- (BPL) stelsel. n Bewese, koste-effektiewe en 
robuuste oplossing vir vinnige breëbandontplooiing. IPOWA is die laaste-myl 
oplossing waarvoor nutsmaatskappye, internetdiensverkaffers, hotelle, skole en 
eiendomsontwikkelaars gewag het. Deur by bestaande infrastruktuur in te sluip 
en n unieke “plug and play” stelsel, is IPOWA die sleutel tot hoëspoed toegang 
wat vinnig werk. 


Drie van hul verteenwoordigers het hulle saak gestel by Internetics 07, n kon- 
ferensie oor IT en die internet, geborg deur Internet Solutions. 


IPOWA se benadering was ietwat anders as hul vorige voorlegging by n 
breëbandkonferensie n paar weke gelede. Hierdie keer promoveer hulle dit 
as n vastelynoplossing wat die internet 15 keer vinniger as ADSL lewer en 
buiten die internet geleenthede verskaf vir kragbestuur, meterlesings, elek- 
trisiteitsaanvraagbeheer om onderbrekings te voorkom, sekuriteitskameras en 
verkeerbestuur. 


Probleme soos steurings aan HF was nie deel van hul bespreking nie. Hulle 
het egter erken dat hulle nog wag vir OKOSA om KLTK, wat die amptelike 
benaming vir BKL is, te lisensieer. 


Die steuringsprobleem van KLTK en moontlike interimstandaarde is op die 
agenda van die 'TC73-komitee van die SABS wat gemoeid is met EMV- 
standaarde wat in die middel van Augustus vergader. Die SARL hou die saak 
fyn dop. 


SPITSE OP DIE LUG 


E] 


n Paar OK s gaan op Saterdag 28 Julie probeer om Stanleybushkop te aktiveer. 
Luister uit en gee asseblief `n kontak vir Detlev, ZS6BAB, Tom, ZS6TMO, en 
Lucas, ZS6OACT, op 7 065 kHz. Alternatiewe frekwensies is 14,165 en 145,500 
MHEZ. Hulle poog om vanaf 11:00 SAT aktief te wees. Stanleybush se SOTA- 
verwysing is ZS-MP/018 en die ligging is S24 564 E30 481. Meer inligting oor 
die spites program kan gevind word by www.gsl.net/sotasa of www.sota.org.uk. 


KOMPETISIENUUS 


Die Boland ARK 40 meter foonkompetisie is vanmiddag tussen 15:00 en 18:00 
SAT op die lug. `n RS-verslag en jou poskode word uitgeruil. Slegs draadanten- 
nas en `n maksimum uitsetkrag van 100 watt mag gebruik word. Elke kontak 
tel 1 punt en `n kontak met ZSIBAK tel 5 punte. Logstate moet binne 15 dae 
na die kompetisie gestuur word aan BARK, Posbus 2105, Dennesig, 7601 of per 
e-pos aan zslbak@mailbox.co.za. 


Maandag 23 Julie is die sluitingsdatum vir logstate vir die SARL se Digitalekom- 
petisie. Besorg jou logstaat teen middernag op Maandag by die kompetisiekomi- 
tee om kans te staan om 'n Yaesu VX-2R handdraagbare stel te wen. 


Die SARL-HF-foonkompetisie sal op Sondag 5 Augustus 2007 op die lug wees, 
dit begin om 15:00 en eindig om 18:30 SAT met aktiwiteit op sekere gedeeltes 
van die 20, 40 en 80 meterbande. Deelname kan as 'n enkeloperateur, multi- 
operateur of kortgolfluisteraar wees. Verder is dit opgedeel in laekrag, hoekrag, 
enkelband, multiband of my beste uur. 'n RS-verslag en reeksnommer word 
uitgeruil. 

Suider-Afrika is in 8 sones opgedeel vir hierdie kompetisie en deelnemers moet 
poog om stasies in elke sone te werk vir bonuspunte, verdere bonuspunte word 
verkry deur dieselfde stasie op al drie bande te werk. 


Die reëls en logstate is beskikbaar in die 2007 SARL-kompetisieboek by 
www.sarl.org. 


HEF VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteits vlak baie 
laag sal wees. Die verwagte geomagnetiese veld sal stil wees met moontlike 
aktiewe vlakke gedurende 31 Julie. Die verwagte effektiewe sonvlek telling sal 
gedurende die komende week minder as 5 wees. 


20 m en 40 m is die beste keuse vir DX met moontlike 20 m-openinge vanaf 
15:30 SAT na Indië. Na Australië toe kan daar `n 40 m-opening om 20:00 wees. 
Vanaf ongeveer 17:00 is daar moontlike 20 m-openinge na Europa. Om 16:00 is 
daar moontlike kort 2) m-openinge na die Weskus van die VSA. 


Andersins gaan kontakte met die Verenigde State baie uitdagend wees. Vir die 
morsekode- en digitale entoesiaste sal dit lonend wees om 10 MHZ te monitor. 


Plaaslik gaan 40 m regoor Suid-Afrika vir goeie voortplanting sorg vir die Boland 
ARK 40 m-pretwedstryd. Afhangende van jou ligging gaan die goeie toestande 
tot minste 16:00 duur. Onthou dat HF jou nog steeds altyd kan verras. Skakel 
jou stel aan,luister en roep ook CO om seker te maak dat jy deel van die op- 
winding is. 


Besoek gerus www.spaceweather.co.za vir meer inligting. 
DAGBOEK VAN GEBEURE 


28 Julie SOTA - Stanleybushkop word geaktiveer; 29 Julie Presidentsmet 
en Integnet; 5 Augustus SARL-HF-foonkompetisie; 15 Augustus Laaste 
dag vir voorlegging van opsomming oor voorgestelde lesings vir SA AMSAT 
se Ruimtekonferensie; 23 Augustus - Klas B RAE; 6 Oktober - SA AMSAT 
Ruimtekonferensie; 18 Oktober - Klas A RAE. 


Sarlnuus nooi klubs en individue uit om nuusberigte wat vir radioamateurs en 
kortgolfluisteraars van belang is in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp nie later nie as 
die Donderdag wat die bulletindatum voorafgaan. 


Die SARL nooi u ook om na die program Amateur Radio Mirror International, 
wat om 10:00 SAT op 145,750 MHZ in die Pretoriagebied met herleidings op 
7 082, 7 205 en 17 695 kHz (volgende Sondag 17 590 kHz), te luister. Vir 
oudiostrome en Echolink deur ZS6FCOS, besoek www.sarl.org.za, klik op ARMI 
en volg die skakels. `n Heruitsending vind Maandagaande om 21:00 SAT op 38 
215 kHz plaas. Sentech borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Roger Conroy, ZR3RC, saamgestel is en uitgesaai is deur (jou naam en roepsien). 


'n Voorspoedige week word aan almal toegewens, 73. 


/EX 


